85/446/ETY: Komission päätös, tehty 18 päivänä syyskuuta 1985, yhteisön sisäiseen tuoreen lihan kauppaan liittyvistä paikalla tehtävistä tarkastuksista



Virallinen lehti nro L 260 , 02/10/1985 s. 0019 - 0021

Suomenk. erityispainos Alue 3 Nide 19 s. 0175

Espanjank. erityispainos: Luku 03 Nide 38 s. 0026

Ruotsink. erityispainos Alue 3 Nide 19 s. 0175

Portugalink. erityispainos: Luku 03 Nide 38 s. 0026



KOMISSION PÄÄTÖS, tehty 18 päivänä syyskuuta 1985, yhteisön sisäiseen tuoreen lihan kauppaan liittyvistä paikalla tehtävistä tarkastuksista (85/446/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 85/235/ETY(2), ja erityisesti sen 8 ja 9 artiklan, sekä katsoo, että komission on annettava yleiset säännökset täytäntöönpanosta, joissa säädetään direktiivin 64/433/ETY 8 ja 9 artiklan mukaisten paikalla tapahtuvien tarkastusten täytäntöönpanon edellytyksistä, tätä varten rutiinitarkastukset on kirjattava ohjelmiin, jotka vahvistetaan sen jälkeen kun on kuultu asianomaisia jäsenvaltioita ja vaihdettu näkemyksiä pysyvässä eläinlääkintäkomiteassa, lisäksi edellä mainitun direktiivin 8 artiklan 3 kohdassa säädetään, että komissiolla on velvollisuus jäsenvaltion pyynnöstä lähettää yksi tai useampi asiantuntija tarkastamaan toisen jäsenvaltion virallisesti hyväksymä teurastamo tai leikkaamo sen varmistamiseksi, noudatetaanko tällaista hyväksymistä koskevia edellytyksiä; tällaisiin tarkastuksiin on aihetta kun tarkastusta pyytävä jäsenvaltio katsoo, että näitä vaatimuksia ei noudateta kyseisessä laitoksessa ja kun on selvää, että kyseiset jäsenvaltiot eivät voi päästä yksimielisyyteen tavoista tervehdyttää tilanne, komissiolle kuuluu asiantuntijoiden nimeäminen sen palveluksessa olevien asiantuntijoiden keskuudesta sekä niiden joukosta, joita jäsenvaltiot ehdottavat näiden pätevyyden perusteella, ottaen huomioon sen erityisen terveydellisen ja taloudellisen tärkeyden yhteisön sisäiselle kaupalle, joka liittyy laitoksen joutumiseen tavalla tai toisella kyseenalaiseksi, on tarpeen, että tarkastus suoritetaan mahdollisimman nopeasti, on tarpeen, että komissio antaa asiantuntijoille asiakirjan, joka oikeuttaa heidät suorittamaan tarkastuksen voidakseen perustella puuttumistaan asiaan erityisesti sen laitoksen johdolle, joka on asetettu kyseenalaiseksi, komission on ilmoitettava kyseenalaiseksi asetetun laitoksen hyväksymisestä vastuussa olevalle jäsenvaltiolle, että laitoksessa on tarkoitus suorittaa tarkastus, jotta jäsenvaltio voi ryhtyä asianmukaisiin toimiin ja voi erityisesti varmistaa, että laitos ja viralliset eläinlääkintäviranomaiset antavat asiantuntijoiden käyttöön kaikki tarkoituksenmukaiset keinot, joita he tarvitsevat voidakseen suorittaa tarpeellisiksi katsomiaan tutkimuksia, koska kansalliset asiantuntijat toimivat komission pyynnöstä, heidän matka- ja ylläpitokulunsa on tarpeen korvata niiden tariffien mukaisesti, jotka koskevat sen johdettavissa olevia ja neuvotteluun kutsuttuja ulkomaisia henkilöitä, jokaisen tarkastuksen jälkeen on välttämätöntä varmistaa, että jäsenvaltioille ilmoitetaan pikaisesti saaduista tuloksista, on myös syytä säätää nopeasta menettelystä, jolla voidaan tarvittaessa tehdä yhteisön päätöksiä, erityisesti silloin kun tarkastukset ovat osoittaneet vakavan uhan yleiselle terveydelle tai kun on voitu osoittaa, että näiden tarkastusten jälkeisiin välttämättömiin toimenpiteisiin ei ole ryhdytty, edellä mainitun direktiivin 9 artiklan 2 kohdassa säädetään tuon artiklan säännösten uudelleen tarkastelusta ennen 1 päivää tammikuuta 1988; tämän päätöksen II luvun määräyksiä on tarpeen soveltaa vain tuohon päivään saakka, ja tässä päätöksessä määrätyt toimet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: I LUKU Soveltamisala 1 artikla Tällä päätöksellä vahvistetaan yleiset säännökset direktiivin 64/433/ETY, jäljempänä `direktiivi`, 8 artiklan 3 kohdan ja 9 artiklan täytäntöönpanosta. II LUKU Paikalla tapahtuvat rutiinitarkastukset 2 artikla 1 Komission eläinlääkinnällisten asiantuntijoiden on suoritettava eläinlääkärintarkastuksia paikalla varmistaakseen, pannaanko direktiivin säännökset täytäntöön yhdenmukaisella tavalla. 2 Komissio laatii tarkastusohjelmat kuultuaan asianomaisia jäsenvaltioita ja vaihdettuaan näkemyksiä pysyvässä eläinlääkintäkomiteassa. Näitä tarkastuksia on suoritettava kaikissa jäsenvaltioissa, jotka ovat laatineet luettelon yhteisön sisäiseen kauppaan hyväksytyistä laitoksista. Kuultuaan asianomaisia jäsenvaltioita ja vaihdettuaan näkemyksiä pysyvässä eläinlääkintäkomiteassa komissio voi kuitenkin lykätä tai kiirehtiä tiettyjä tarkastuksia tai suorittaa lisätarkastuksia silloin kun komissio katsoo sen tarpeelliseksi terveyteen liittyvin perustein. Laitokset, jotka on riitojen vuoksi tarkastettu III luvun mukaisesti, on suljettava paikalla tapahtuvien rutiinitarkastusten ohjelman ulkopuolelle sinä vuonna. III LUKU Paikalla tapahtuvat tarkastukset riitatapauksissa 3 artikla 1 Kunkin jäsenvaltion on ehdotettava komissiolle vähintään kahta kiistattomasti pätevää eläinlääkinnällistä asiantuntijaa ja ilmoitettava sille heidän nimensä, erikoisalansa, tarkat viralliset osoitteensa ja puhelinnumeronsa. 2 Komissio laatii luettelon eläinlääkinnällisistä asiantuntijoista, jotka ovat muita kuin komission omia eläinlääkinnällisiä asiantuntijoita ja joiden tehtäväksi voidaan antaa 4 artiklan 2 kohdan a alakohdassa tarkoitettujen lausuntojen antaminen. 3 Jos jäsenvaltio katsoo, että jonkun sen ehdottamista asiantuntijoista ei tulisi enää olla 2 kohdassa tarkoitetussa luettelossa, sen on ilmoitettava tästä komissiolle. Mikäli asiantuntijoiden määrä putoaisi siten 1 kohdassa määrätyn vähimmäismäärän alle, jäsenvaltion on ehdotettava komissiolle yhtä tai useampaa asiantuntijaa tilalle. 4 artikla 1 Asianomaisten jäsenvaltioiden on esitettävä komissiolle direktiivin 8 artiklan 3 kohdan neljännessä alakohdassa tarkoitettu kirjallinen pyyntö, jossa selvitetään tämän pyynnön syyt sekä annetaan kaikki tarvittava tieto jonka avulla komissio voi päätellä, että asianosaisten välillä ei ole päästy mainitun 8 artiklan 3 kohdan neljännessä alakohdassa tarkoitettuun sovintoon. 2 Saatuaan 1 kohdan mukaisen pyynnön komissio: a) antaa heti ohjeet - yhden asianomaisen jäsenvaltion pyynnöstä tai omasta aloitteestaan 3 artiklassa tarkoitettujen asiantuntijoiden keskuudesta yhdelle tai useammalle komission valitsemalle asiantuntijalle, jotka eivät ole yhdenkään asianomaisen jäsenvaltion kansalaisia, - joka tapauksessa yhdelle tai useammalle komission eläinlääkinnälliselle asiantuntijalle lausunnon antamista varten, b) ilmoittaa kullekin näin nimetylle asiantuntijalle ne seikat, jotka ovat pyynnön esittäneen jäsenvaltion komissiolle esittämän pyynnön perusteena, c) antaa kullekin näin nimetylle asiantuntijalle asiakirjan, joka oikeuttaa hänet suorittamaan lausunnon antamisen kannalta välttämättömiä tutkimuksia, d) tarpeen mukaan tilanteen kehittymisen valossa ja komission käsityksen mukaisesti antaa ohjeet a alakohdan mukaisesti yhdelle tai useammalle asiantuntijalle lisälausunnon antamisesta, e) ilmoittaa toimivaltaiselle keskustason viranomaiselle jäsenvaltiossa, jonka alueella laitos, josta on kysymys, sijaitsee, että aiotaan suorittaa tarkastus, ja ilmoittaa sille tähän tarkoitukseen määrättyjen asiantuntijoiden nimet ja viralliset osoitteet. 5 artikla Toimivaltainen keskusviranomainen jäsenvaltiossa, jonka alueella laitos, josta on kysymys, sijaitsee, varmistaa, että laitoksen johto ja toimivaltainen eläinlääkintäviranomainen: a) saavat välittömästi tiedon tarkastuksesta sekä tätä varten valtuutettujen asiantuntijoiden nimet ja viralliset osoitteet, 4 artiklan 2 kohdan mukaisesti, b) takaa kullekin asiantuntijalle, jolla on hallussaan 4 artiklan 2 kohdan c alakohdassa tarkoitettu asiakirja, kaikki keinot, jotka ovat tarpeen laitoksen tarkastamiseksi sen todentamiseksi, noudatetaanko direktiivissä virallista hyväksymistä varten säädettyjä edellytyksiä. 6 artikla Asiantuntijoiden on käytävä laitoksessa, josta on kysymys, mahdollisimman pian ja toimitettava pyydetty lausunto komissiolle kirjallisena. 7 artikla 1 Jäsenvaltioiden eläinlääkinnällisten asiantuntijoiden, jotka ovat komission tämän päätöksen mukaisesti nimeämiä, on toimittava komission ohjeiden mukaisesti. 2 He eivät saa missään tapauksessa käyttää omaksi henkilökohtaiseksi hyödykseen näistä tarkastuksista saatua tietoa eivätkä paljastaa niitä toimivaltaisiin viranomaisiin kuulumattomille. 3 Komissio korvaa matka- ja ylläpitokulut jäsenvaltioiden eläinlääkinnällisille asiantuntijoille niiden sääntöjen mukaisesti, jotka koskevat komission ulkopuolisten henkilöiden matka- ja ylläpitokulujen korvaamista silloin kun komissio on kutsunut heidät toimimaan asiantuntijoina. IV LUKU Yhteiset määräykset 8 artikla 1 Jäsenvaltion, jonka alueella suoritetaan tutkimus tämän päätöksen mukaisesti, on annettava kaikki tarvittava apu asiantuntijoille heidän tehtävänsä suorittamisessa. 2 Komissio ilmoittaa asianomaiselle jäsenvaltiolle suoritettujen tarkastusten tuloksista mahdollisimman pian käynnin jälkeen. 3 Komission on, milloin se pitää tarpeellisena, voitava aloittaa direktiivin 15 artiklan mukainen menettely kahden kuukauden kuluessa käynnin päättymisestä; niissä tapauksissa, joissa tarkastus on paljastanut vakavan kansanterveyteen kohdistuvan uhan tämän ajan olisi oltava mahdollisimman lyhyt eikä se saisi olla pitempi kuin 15 päivää. 4 Komissio aloittaa välittömästi direktiivin 15 artiklassa säädetyn menettelyn silloin kun asianomainen jäsenvaltio ei korjaa havaittuja puutteita määrätyn ajan kuluessa ja määrättyjen edellytysten mukaisesti. 9 artikla Komissio ilmoittaa määräajoin jäsenvaltioille pysyvässä eläinlääkintäkomiteassa jäsenvaltioissa paikalla suoritetuista tämän päätöksen mukaisista tarkastuksista, sanotun kuitenkaan rajoittamatta 8 artiklan 2 ja 3 kohdan soveltamista. 10 artikla Kumotaan direktiivi 65/276/ETY sekä päätökset 69/100/ETY, 83/638/ETY ja 84/350/ETY. 11 artikla Edellä II luvussa säädettyjä tarkastuksia koskevat säännökset ovat voimassa 1 päivään tammikuuta 1988. 12 artikla Tämä päätös on osoitettu kaikille jäsenvaltioille. Tehty Brysselissä 18 päivänä syyskuuta 1985. Komission puolesta Frans ANDRIESSEN Varapuheenjohtaja (1) EYVL N:o 121, 29.7.1964, s. 2012/64 (2) EYVL N:o L 168, 28.6.1985, s. 47